Biblia toqet jisktʼanaka
¿Kunjamatsa suma awk taykässna?
Awk taykanakapar munasiñampi, respetompi jakasir uñjasajja, wawanakajj kusisitakiw jakasipjje (Colosenses 3:14, 19). Janiw ukakïkiti, qawqsa jupanakar munasipjje ukat jupanakatsa kunja kusisitas jikjjatasipjje ukanaksa yatiñ munapjjarakiwa. Jehová Diosatwa awk taykanakajj yateqasipjjaspa, Jupajj Jesucristo Yoqaparojj munat wawaja, nayaw ajllisma sasaw säna. (Mateo 3:17 liytʼäta.)
Alajjpachankir Jehová Dios Awkisajja, sapa mayniruw istʼistu, kunjamas jikjjatastan uksa amuyarakistuwa. Awk taykanakajj Diosat yateqasipjjañapa, kuntï wawanakapajj sapki uksa istʼapjjañaparakiwa (Santiago 1:19). Kunsa wawanakajj munapjje uksa respetapjjañaparakiwa, janirakiw mä jukʼa pantjasipansa, sinti jan walipunïkaspas ukham amuyañapäkiti. (Números 11:11, 15 liytʼäta.)
¿Kunjamsa wawamar suma jaqëñatak yanaptʼasma?
Awk taykanakajja, wawanakapajj kunsa utan lurapjjañapa, kunsa jan lurapjjañapäki uk amtapjjañapajj walikïskiwa (Efesios 6:1). Ukampis Diosjamarakiw ukanakat sum qhanañchañapa, jan ukar istʼkani ukhajj kunansa uñjasipjjani uksa sum qhanañchtʼañaparaki. Ukham lurasinjja, munasiñwa uñachtʼayaski (Génesis 3:3). Munkir jan munkir phoqayañat sipansa, kunatsa ukarjam sarnaqañajj askejja, ukwa amuytʼayañapa. (Isaías 48:18, 19 liytʼäta.)
Wawanakamarojj Diosar munasipjjañapatakiw yanaptʼañama. Ukhamtï lurätajja, wawanakamajj suma amtaruw puripjjani, jan ukankkäta ukhas ukham lurapjjarakini. Diosajj wali sum yatichawayistu, jumajj ukham lurañamarakiwa. (Deuteronomio 6:5-7 ukat Efesios 4:32; 5:1 liytʼäta.)
Jukʼamp yatiñataki
¿Kunjamsa familianakajj kusisit jakasipjjaspa?
Familianakajj kusisita jakasipjjaspa ukwa Jehová Diosajj muni. Ukat casaratanakatakisa, awk taykanakatakisa ukat wawanakatakis kuna ewjjtʼanakas utji uk yatjjatam.
Kunsa wawanïsajj lurapjjasma
Chacha warmi sum apasiñatakejja, ¿wawajj yanaptʼaspati?
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn